# Newe-Zeitung / Von Häxenmeisteren und Zauberern

Textdaten :
| Autor: | unbekannt |
| Illustrator: | {{{ILLUSTRATOR}}} |
| Titel: | Ein erschröckliche jedoch warhafftige vnd erbärmliche Newe-Zeitung / Von Häxenmeisteren vnd Zaubberern […] |
| Untertitel: | |
| aus: | Vorlage:none |
| Herausgeber: | |
| Auflage: | |
| Entstehungsdatum: | |
| Erscheinungsdatum: | ca. 1666 |
| Verlag: | Vorlage:none |
| Drucker: | Christoff Schmid |
| Erscheinungsort: | Ausgburg |
| Übersetzer: | |
| Originaltitel: | |
| Originalsubtitel: | |
| Originalherkunft: | |
| Quelle: | im VD17 unter der Nummer 1:693643U und Scans auf Commons |
| Kurzbeschreibung: | |
| Siehe auch Hexenwesen und Hexenprozesse ||
| Artikel in der Wikipedia ||
| Eintrag in der GND: {{{GND}}} ||
| Bild ||
| Von Häxenmeisteren und Zauberern 1.jpg ||
| Bearbeitungsstand ||
| fertig ||
| Fertig! Dieser Text wurde zweimal anhand der Quelle Korrektur gelesen. Die Schreibweise folgt dem Originaltext. ||
| Um eine Seite zu bearbeiten, brauchst du nur auf die entsprechende [Seitenzahl] zu klicken. Weitere Informationen findest du hier: Hilfe ||
| Indexseite ||
* [1]
* Ein erschröckliche jedoch war-
* hafftige vnd erbärmliche
* Newe-Zeitung /
* Von Häxenmeisteren vnd Zau-
* berern / von welchen so vil zarte Jugend
* durch deß leydigen Teüffels Betrüg seynd ver-
* führt worden / auch wie solches an tag kommen / dar-
* von zwar etliche erlößt worden / theils aber bey 42.
* vom Leben zum Todt erbärmlich seynd hin-
* gerichtet worden.
* Geschehen zu Reüdlingen im Hertzogthumb Wir-
* tenberg zu End deß 1665. vnd Anfangs diß
* 1666. Jahrs.
* Im Thon: Wie man den Sündfluß singt.
* Sampt einem schönen newen
* Lied / genant das geistliche
* A. B. C.
* Im Thon:
* Kompt her zu mir spricht Gottes Sohn / etc.
* Jacob am 4. Cap. v. 7.
* So seyt nun Gott vnderthänig / vnd widerstehet dem
* Teüffel / so wird er von euch fliehen.
* Erstlich gedruckt zu Augspurg bey Christoff Schmid /
* 1666.
* [2]
* 1.
* KOm her Mentsch laß dir sagen / schröckliche Wundergschicht / darvon vor wenig Tagen / mit Trauren wurd bericht / mit Kummer vnd mit Schmertzen / gar mancher Bidermann / mein Christ führs wol zu Hertzen / dann ich treib gar kein Schärtzen / drumb merckend Fraw vnd Mann.
* 2. Ein Statt die ist gelegen / im Wirtenberger-Land / darvon ich euch will sagen / ist Reüdlingen genant / ein Mann da ward einzogen / wegen der Zauberey / vnd anderen Teüffels-Künsten / die er lang triben sonsten / wurd an die Marter bracht.
* 3. Darumb wolt er nichts geben / von jhm man nichts vernam / der Böß zu jhm thät sagen / dein Kind gib mir zu Lohn / dann ich bin bey dir gewesen / dort in der Marter groß / er sprach ja z’Nacht solst kommen / gschwind hat dFraw jhr Kind gnommen / in JEsu Christe Namm.
* 4. Jörg Balle war sein Nammen / ein Rumor er anfieng / auffs new wurd er gefangen / der Jammer da angieng / sagt er sey nicht alleine / mit Zauberey behafft / sie werden noch vil finden / Weib / Mann vnnd kleine Kinder / die all dem Bösen verpflicht.
* [3]
* 5. Der Ergst ward auch einzogen / Jost Nabel bekent doch nichts / ein Hembd man jhm anzogen / so auff ein Stund zugricht / gesponnen vnd gewäben / darauff bekant er frey / vber fünffzig Mägdlein vnd Knaben / die Künst von jhm glehrt haben / durch Teüffels Hilff vnd List.
* 6. Die Kind so er kont nennen / hat man all gschriben auff / vnd solche lassen kommen / fast alle auffs Rahthauß / darunder hat man gsehen / etlich gar junge Kind / die hat man thün probieren / mit Silber / Gold / Oepffel vnd Biren / welches jhn lieber sey.
* 7. Den Kindern gab man die Wahle / sie solten nemmen fein / Duccaten / Silberkronen / oder kleine Mässerlein / die Kinder thäten langen / eins nach eim Oepffel schön / daß ander ein Messer eben / sdritt Nuß vnnd Biren wolt haben / für alles Gold vnd Gelt.
* 8. Dise thät man verschliessen / wol in ein Stuben groß / zu Gott solt Männiglich rüffen / war der Gelehrten Rath / daß sie der Herr erlöse / vons Teüffels Joch vnd Band / der wie ein Löw rumb streichet / biß er die Mentschen erschleichet / vnd endlich stürtzt zugrund.
* 9. Deren hat man etlich erhalten / durch Gottes Gnad vnd Krafft / die aber schon veraltet / legt man in Gfangenschafft / biß sVrthel war ergangen /
* [4] daß man sie mit dem Schwert / vom Leben zum Todt solt bringen / jhr Leib hernach verbrennen / nach Keyserlichem Recht.
* 10. Hört Wunder liebe Christen / ein Statt-Knecht gieng gar spat / ein grosser Herr solt schicken / sein Sohn vnd Tochter grad / der Herr sprach wart biß morgen / ich wills erfahren selbs / waß sie gelehrnet haben / wie ich vil ghört sagen / vnd wie es sey bewant.
* 11. Morgens weckt er den Knaben / sprach Michel schlaffest wol / wüntscht jhm ein güten Morgen / der Knab jhm dancket schon / er sprach ich hab vernommen / es seyen Leuth in eim Land / können Haasen vnnd Hirtzen machen / gantze gJägt vnnd andere Sachen / daß seynd wol gschickte Leüth.
* 12. Vatter das ist kein Kunste / ich kan das alles wol / führt jhn in die grosse Stuben / macht jhm ein Gjeg daher / von Hünd / Fuchs / Haasen / Hirtzen / auch ein Gestrüpp darzu / der Sohn darzu thät singen / dem Vatter möcht sHertz zerspringen / sprach mein Sohn es ist gnüg.
* 13. Der Vatter thäte gehen / zum anderen Kämmerlein / Anneli wilst auffstehen / gehn mit der Müetterlein / so thů dich gschwind anziehen / Vatter ich fertig bin / er sprach hast nichts vernommen / in ein Land seynd Leüth kommen / können vil schöner Künst.
* [5]
* 14. Nämblich auß eim Tisch zäpffen / weissen vnd rothen Wein / die schönste Milch zu melcken / auß einem Zwähelein / wann wir nur das auch könten / es sprach das kan ich wol / er sprach so laß mich sehen / ein Melchteren thät da stehen / nun milck mir auch hierein.
* 15. Daß Mägdlein fieng an melcken / auß einem Tischtüch güt / biß vast voll war die Melchtern / vnd sprach habt jetz vergüt / sonst müeßt die Kuh verderben / der Herr sprach milck nur fort / bald schrauwe ein Burger mit Sorgen / mein beste Kuh ist verdorben / war erst frisch vnd gesund.
* 16. Der Herr sprach lieber Nachbaur / ich weiß wers hat gethan / gehe hin zu meiner Scheüren / da werden zehen stan / nimb welche dir geliebet / mein Tochter hats gethan / seine Kind thät er selbs führen / auffs Rathauß zu seinen Mit-Herren / sagt wies ergangen war.
* 17. Daß Vrthel war gefellet / vber den Meister gschwind / an ein Saul ward er bunden / sFewr vnder jhm anzündt / mit glüeenden heissen Zangen / zerriß man jhm sein Leib / verbrent zu Staub vnd Aschen / weil er so Gottsvergessen / verführt manchs Mütterkind.
* 18. Einen anderen lebendig / man ins Fewr gworffen hat / bey viertzig Söhn vnd Töchteren / gerichtet mit dem Schwert / mehrtheils hernach
* [6] verbrennet / weil sie so schröckenlich / Mentschen vnd Viech verderbet / durch Hagel vil verherzet / vnd sonst vil Böses gstifft.
* 19. Ihr frommen Mann vnd Weiber / laßt euch diß zHertzen gahn / thüt kein Gspött hierauß treiben / rüfft JEsum Christum an / der für vns ist gestorben / vergoß am Creütz sein Blüt / daß Er vns wöll erlösen / vom Teüffel vnd allem Bösen / Amen das werde war.
* Geistliches A. B. C.
* A.
* ACH HErr du allerhöchster GOTT / sih an die kläglich grosse Noth / in gantzen teutschen Landen / solch Rauben / Brennen / Blüt vnnd Mord / von den Christen vor nie gehört / seit die Welt hat gestanden.
* B.
* Bey vns ist Jammer vnd grosse Noth / Sih du darein O trewer Gott / vnser Elend laß dich erbarmen. Sih du nicht an die grosse Sünd / damit wirs wol haben verdient / komm du vnd hilff vns Armen.
* C.
* Cläglich so ruffen wir dich an / viel grosser Sünd han wir gethan / geführt ein gottloß Leben / Dein heilig Wort so gar veracht / dasselbig nicht einmal betracht / O GOTT wollst vns vergeben.
* D.
* Die Warnung der Frommen Diener dein / haben wir
* [7] nur gehört allein / ken Buß hat man vernommen / Derwegen alle dise Plag / die wir jetzt sehen alle Tag / auff einem Hauffen kommen.
* E.
* Ehrgeiz der ist gesessen ein / ein jeder will der beste seyn / kein Maß will man nicht halten / Daher ein jeder dicht vnnd tracht / O hätt ich nur Weltlich Pracht / bey Jungen vnd bey Alten.
* F.
* Fluchen vnd Schwern nimbt überhand / man achtet gar kein Sünd noch Schand / niemand läst jhm solchs wehren / die Vnzucht ist so gar gemein / es wissens auch die Kinder klein / die Alten thun sies lehren.
* G.
* Güt vnd Gelt liebet alle Welt / nach solchen sie stets tracht vnd stellt / darnach steht jhr Verlangen. Es sey mit Fug / Glimpff oder Recht / Es gilt jhr alles gleich vnd schlecht / damit thut sie fast prangen.
* H.
* Hoffart hat noch nie güt gethan / schaw alle Reich auch Babylon / wo sind sie doch hinkommen? Also wirds gwiß vns auch ergehn / es will doch niemand Buße thun / das hab ich wol vernommen.
* I.
* Ich weiß es wol / du glaubst es nicht / heiß mich ein Thorn / wenns nicht geschicht / allweg hat mans gesehen / Wenn man Göttlich Warnung veracht / kein Wunderzeichen will nemmen in Acht / Pharao ists auch geschehen.
* K.
* Krieg vnd Blut ist auch vor der Thüer / Hunger vnnd Thewrung ruckt auch herfür / Pestilentz thut herschweben /
* [8] daß macht allein die grosse Sünd / damit wirs wol haben verdient / auch vnser Gottloß Leben.
* L.
* Last vns bessern / ist grosse Zeit / die Art schon an dem Baume leit / drey Ruten sind vorhanden / Krieg / Pestilentz vnd auch Thewrung / sind das nicht Straff vnd Plagen gnůg / in vnsern Teutschen Landen.
* M.
* Man glaubt auch nicht / nur alls veracht / vergangne Straff man nicht betracht / ist hin / ist schon vergessen / O du Gottloses Sodome / es ist dir nicht zu rahten mehr / das kan ich wol ermessen.
* N.
* Ninive die sehr grosse Statt / von Warnung sich bekehret hat / bessert ihr gottloß Leben / wie lang haben wir nun gehört / die Warnung Gottes heiligs Wort / vns zu keiner Buß begeben.
* O.
* O GOtt / wie sind wir also blind / erbarm dich doch der kleinen Kind / dein Gnad thu vns beweisen / von vns wend dein gerechten Zorn / wir sind sonst gantz vnd gar verlorn / ewig wollen wir dich preisen.
* E N D E.